Sneak Peek | Wednesday Blog | Bellisari's – Bellisari's Gourmet Convenience
Posted by Annette Bellisari on January 18, 2017 Toon kwelgedagtes ’n gebrek aan geloof?
“KWELGEDAGTES VERBODE.” ’n Predikant het vroeg in die 20ste eeu onder hierdie opskrif geskryf dat kwelgedagtes oor materiële dinge nie net verkeerd is nie, maar “’n baie ernstige sonde” is. In onlangser tye het ’n waarnemer wat geskryf het oor hoe om bekommernis en kwelgedagtes te bowe te kom, gesê: “Bekommernis is ’n verklaring dat ons nie vertroue in God het nie.”
In albei gevalle het die skrywers hulle gevolgtrekkings gemaak op grond van Jesus se Bergpredikasie, waarin hy gesê het: “Hou op om julle te kwel” (Matteus 6:25). Aangesien so baie mense vandag kwelgedagtes het, kan ons vra: Moet ’n Christen skuldig voel omdat hy hom kwel? Dui kwelgedagtes op ’n gebrek aan geloof?
God ken ons behoeftes
Die Skrif help ons om te onderskei tussen gewone kwelgedagtes en die gebrek aan geloof wat ’n sonde is. Daaglikse kwelgedagtes of selfs ’n tydelike gebrek aan geloof weens menslike swakheid moet nie verwar word met ’n totale gebrek aan vertroue in God wat uit ’n goddelose, onontvanklike hart voortspruit nie. Christene hoef dus nie deur skuldgevoelens geteister te word net omdat hulle van tyd tot tyd kwelgedagtes het nie.
Ons moet nogtans versigtig wees dat kwelgedagtes ons nie oorweldig en ons lewe oorheers nie. Ons kan derhalwe die wysheid van Jesus se woorde sien toe hy gesê het: “Moet julle dus nooit kwel en sê: ‘Wat gaan ons eet?’ of: ‘Wat gaan ons drink?’ of: ‘Wat gaan ons aantrek?’ nie.” Daarna het hy die volgende vertroostende woorde gesê: “Want julle hemelse Vader weet dat julle al hierdie dinge nodig het. Hou dan aan om eers die koninkryk en sy regverdigheid te soek, en al hierdie ander dinge sal vir julle bygevoeg word.”—Matteus 6:25-33.